tomron87/hebrew-wikipedia-sentences-corpus huggingface dataset:
"Whenever, Wherever" - יצא כסינגל הראשון מהאלבום באוקטובר 2001, והוא זכה להצלחה עצומה בעולם כאשר הגיע למקום הראשון ב-29 מדינות שונות ביניהן; אוסטרליה, אוסטריה, צרפת, גרמניה, ואיטליה, ובנוסף הגיע למקום ה-6 במצעד הבילבורד הוט 100, מה שהופך אותו לאחד השירים הכי מצליחים של הזמרת במצעד זה.
"" - יצא כסינגל השלישי מהאלבום ביולי 2002. השיר זכה להצלחה רבה, כאשר הצליח להגיע לעשירייה ולחמישייה הפותחת במדינות רבות ביניהם אוסטרליה, והולנד, ואף הגיע למעמד "פלטינה" באוסטרליה, ולמעמד "זהב" בצרפת.
"Te Dejo Madrid" - היה לסינגל הרביעי מהאלבום אשר יצא באוגוסט 2002. השיר זכה להצלחה רבה ברחבי ספרד, כאשר הגיע שם למקום השביעי, אך במצעד השירים הלטיניים של הבילבורד הוא הגיע למקום ה-45 בלבד.
"Que Me Quedes Tú" - היה לסינגל החמישי מהאלבום והוא יצא בנובמבר 2002. הסינגל זכה להצלחה רבה, כאשר הגיע למקום ה-10 במצעד הספרדי, ואף זכה להצלחה גם במצעדי השירים הלטיניים של בילבורד.
"The One" - יצא כסינגל השישי והאחרון מהאלבום, אך לא זכה להצלחה רבה כלל, והיה לסינגל היחידי מן האלבום שלא הצליח להיכנס לאף מצעד בבילבורד.
גם הווידאו קליפ לשיר נמחק מערוצה של הזמרת, אך ניתן לראותו בערוצים שונים ביוטיוב.
בשביל לקדם את האלבום שאקירה יצאה לסיבוב הופעות ב-2002–2003. סיבוב ההופעות כלל 60 יעדים ברחבי העולם.
מותגים וחברות שונות נתנו חסות לסיבוב ההופעות כולל מותג הבגדים הבין לאומי ריבוק, וחברת המשקאות הקלים פפסי.
בשביל להסיע ולאכסן את כל צוות המופע נדרשו שבעה אוטובוסים ועשרה מעונועים.
על מנת לבצע את המופעים הוקם שטח של 350 מטר רבוע והוסדרו 280 אלף ואט של קול ואור.
הלהקה שניגנה הורכבה מ-9 נגנים.
כמו כן נושא סיבוב ההופעות הושפע מההשקפה הפוליטית של הזמרת.
למשל בסרטון אשר הוצג בזמן השיר "Octavo Día" הוצגו בובות קריקטורה של ג'ורג' בוש נשיא ארצות הברית לשעבר וסדאם חוסיין נשיא עיראק לשעבר משחקים שחמט כאשר המהלכים שלהם נשלטים על ידי גרים ריפר.
בפתיחה של סיבוב הופעות נראו נחש קוברה ונמייה בקרב אחת נגד השנייה ולאחר מכן קוברה ענקית עולה מהבמה ושאקירה יוצאת מתוכה כאשר היא לובשת מכנסי עור שחורים, חולצת ביקיני שחורה והיא יחפה.
במהלך המופע שאקירה שילבה ריקודי בטן ואף ניגנה על כלים שונים, ביניהם מפוחית פה.
8 שירים מתוך האלבום בוצעו במהלך סיבוב ההופעות.
השיר "" זכה לגרסה "אפרו פאנקית" שונה מהמקור.
במהלך הביצוע לשיר "Rules" ניגנה שאקירה על מפוחית פה, גיטרה ותופים, ובמהלך הביצוע לשיר "Fool" היא אף ניגנה בגיטרה חשמלית.
השיר "Whenever, Wherever" בוצע בחלק ההדרן של המופע כאשר נורה על הקהל קונפטי.
במהלך המופע שאקירה גם ביצעה קאברים למספר שירים כמו לשיר "Dude Looks Like a Lady" של אירוסמית', וקאבר לשיר "Back in Black" של הלהקה AC/DC שבמהלכו להבות של אש בגובה 6 מטרים כיסו את הבמה.
בשנת 2004 יצא "DVD" לסיבוב ההופעות בשם Live & off the Record שבו ישנה הופעה מוקלטת מתוך סיבוב ההופעות ובנוסף סרט תיעודי בן שעה שמציג את שאקירה מבלה ברחבי העולם במהלך סיבוב ההופעות.
בנוסף יצא גם דיסק מיוחד עם ביצועים חיים לשירים "Poem to a Horse" ו-"Whenever, Wherever" כדי לקדם את ה-DVD.
האלבום הגיע למעמד "פלטינה" בצרפת ולמעמד "זהב" בארצות הברית.
בעקבות יציאת האלבום שאקירה זכתה בפרסים רבים.
בטקס "American Latino Media Arts Awards" זכתה שאקירה בפרס "אלבום השנה", ובפרס "הפרפורמרית הנשית יוצאת הדופן של השנה".
באותה שנה בטקס פרסי ה-MTV של לטביה זכתה ב-5 פרסים: "אמן השנה", "קליפ השנה" (עבור הקליפ של "Whenever, Wherever"), "האמן הנשי של השנה", "אמן הפופ של השנה", ו"האמן הטוב ביותר בצפון אמריקה הלטינית.
בטקס "", באותה שנה זכתה בפרס "האמן הנשי הבינלאומי של השנה" ו"אמנית הפופ הנשית הלטינית של השנה".
באותה שנה בטקס "Premio Lo Nuestro", זכתה שאקירה בפרס "אלבום הפופ/רוק של השנה".
בשנת 2003 בטקס ה-"NRJ" זכתה בפרס האלבום הבינלאומי הטוב ביותר.
בשנת 2013, המגזין הלטיני כלל את שאקירה ברשימת "10 הלטיניות ששברו מחסומים", וכתב עליה: .
בנוסף נכנס האלבום לרשימת "200 האלבומים המכריעים של כל הזמנים" שנערך על ידי איגוד ההקלטות "Merchandisers", והיכל התהילה של הרוקנרול.
ההצלחה של האלבום הובילה אותה להיות מאחד האמנים הלטיניים המצליחים ביותר בכל הזמנים.
סטיב יואי מ-AllMusic כינה אותה האלבום גם קיבל ביקורות חריפות בכך שהאשימו אותה שהיא לא "נאמנה", ובנוסף גם קיבלה ביקורות שליליות על כך שצבעה את שיערה לבלונדיני, לטענתם כדי להשתלב בשוק האמריקאי.
הזמרת הכחישה את ההאשמות, וטענה כי מדובר בצירוף מקרים, והיא צבעה את שיערה שנתיים וחצי קודם לכן.
בעקבות הסגנון האתני מערבי שלה, ראו רבים בהצלחת האלבום סוג של הצהרה.
הסופר והעיתונאי זוכה פרס הנובל לספרות, גבריאל גרסיה מרקס, החמיא לזמרת גם הוא ואמר שהוא "נדהם מהעבודה הפנטסטית שלה".
הוא הוסיף כי: בארצות הברית והממלכה המאוחדת הזמרת הושוותה לבריטני ספירס בשל הדמיון במראה, אך מבקרי מוזיקה טענו שבין השתיים יש סגנון קול שונה לגמרי.
טד קסלר מה-"Observer" כינה אותה "דיווה אופראית", ואמר כי ג'וליה סמית' מ-"The Daily Telegraph" השוותה את שאקירה לג'ניפר לופז ואנריקה איגלסיאס, בשל העובדה שהשלושה שרים גם בספרדית וגם באנגלית.
בריאיון למגזין "לטינה" בשנת 2011, גלוריה אסטפן נשאלה אם היא חושבת שעוד אמן כמו שאקירה יכול להיווצר בחייה ואמרה: "אני תמיד מקווה שמישהו לטיני יצליח במה שהוא עושה, וכמובן במוזיקה ללא ספק".
הצלחתה של שאקירה עם האלבום הפיחה את הרצון אצל אמנים לטיניים רבים לפרוץ לשוק הבין לאומי.
יכולתה של שאקירה לרקוד ריקודי בטן הובאה לתשומת לב בתקופה זו, בעיקר בשל הקליפ לשיר "Whenever, Wherever".
השיר הפך למפורסם גם בשל השורה: "מזל שהשדיים שלי קטנים וצנועים ככה לא היית מתבלבל בינם לבין ההרים", שזכתה לתשומת לב מיוחדת ולביקורות חיוביות.
לפי סטיב יואי מ-"Allmusic", נאמר כי: "מבקרים רבים יהיו מחולקים לאפקטיביות של המילים באנגלית של שאקירה, אבל כמעט כולם יסכימו על הדימויים הפואטיים הייחודיים שלה." השירים "Whenever, Wherever" ו-"Underneath Your Clothes" הפכו לבין השירים המפורסמים ביותר של הזמרת.
באוסטריה האלבום הגיע למקום הראשון ושהה 71 שבועות במצעד 40 האלבומים המובילים והגיע למעמד "פלטינה כפולה".
באזור פלנדריה הבלגית ההולנדית האלבום הגיע למקום הראשון, ובאזור ולוניה הגיע האלבום למקום ה-5. במצעד האלבני-הפיני האלבום גם הגיע למקום הראשון ושהה 49 שבועות במצעד והגיע למעמד "פלטינה משולשת" במדינה.
בצרפת הגיע האלבום למקום ה-5 ושהה במצעד 89 שבועות מה שהביא לכך שזכה למעמד "פלטינה כפולה", מה שהפך אותו לאלבום הכי מצליח של הזמרת במדינה עד צאת אלבומה התשיעי אשר הגיע למעמד יהלום.
בגרמניה האלבום הגיע למקום השני ושהה 31 שבועות במצעד.
סך הכל הצליח למכור במדינה 750 אלף עותקים ובכך הגיע למעמד של "פלטינה משולשת".
בהונגריה האלבום הגיע למקום הרביעי והפך לאלבום המצליח ביותר שלה במצעד זה, עד צאת אלבומה התשיעי.
האלבום הגיע ל"מעמד פלטינה", והפך לאלבום השני מצליח ביותר בכל הקריירה של הזמרת במדינה זו.
באיטליה הגיע האלבום למקום השני, וגם בספרד והגיע למעמד "פלטינה מחומשת".
בשוודיה האלבום הגיע למקום הראשון ושהה שם במשך 3 שבועות והגיע ל"מעמד פלטינה כפולה".
בשווייץ האלבום הגיע למקום הראשון ושהה שם סך הכל 84 שבועות במצעד, ובסופו של דבר זכה למעמד "פלטינה מחומשת".
בבריטניה האלבום הגיע למקום השני והגיע במדינה למעמד "פלטינה כפולה".
בשנת 2002 האלבום הגיע למכירות של 4 מיליון עותקים באירופה בלבד.
באוסטרליה האלבום הגיע למקום הראשון ושהה שם 54 שבועות במצעד, ובכך הפך לאלבום הנשי הנמכר ביותר במדינה לאותה שנה ולאלבום השני הנמכר ביותר במדינה אחרי אלבומו של אמינם.
בניו זילנד האלבום הגיע למקום הרביעי ושהה שם 47 שבועות.
עד שנת 2003 האלבום הגיע למעמד "פלטינה משולשת" במדינה.
בקנדה האלבום הגיע למקום הראשון והגיע למעמד של "6 פלטינות", עם מכירות של חצי מיליון עותקים במדינה.
בארצות הברית האלבום הגיע למקום השלישי עם מכירות של 200 אלף עותקים בשבוע הראשון, ונשאר שם במשך 61 שבועות.
לאחר כחצי שנה מיציאת האלבום, הוא הגיע למעמד "פלטינה משולשת" ונכון לשנת 2014 מכירותיו עומדות על 3.5 מיליון עותקים במדינה.
בשנת 2002 האלבום היה לאלבום השביעי הכי מצליח בעולם ונכון להיום הוא נחשב לאחד מהאלבומים המצליחים ביותר בהיסטוריה עם מכירות של 20 מיליון עותקים.
הוא אמנם האלבום החשוב ביותר שלה, אך Laundry Service הוא אלבום הבכורה באנגלית הטוב ביותר שהוציא אמן סולו דרום אמריקאי." גם בילבורד ציינו לשבח את ערבוב הסגנונות המוזיקליים ואמרו: "שאקירה מוצאת את עצמה כאמן שלא מפחד ממיזוג של סגנונות מוזיקליים", ואף החמיאו ליכולות הווקליות של שאקירה.
"Entertainment.ie", הביעו ביקורת שלילית על האלבום: .
אלכסיס פטרידיס מ"הגרדיאן" שיבח את מקוריותה של שאקירה, והוסיף כי .
למרות זאת, הוא טען כי השימוש בסימפולים הוא למעשה גנבה ספרותית, וכי לא ניתן לטעון שהאלבום הוא פריצת דרך אומנותית.
מבקר המוזיקה רוברט קריסטו כינה את האלבום "האלבום של שר שמעולם לא הוקלט", ויחס זאת לשילוב של סגנונות המזרח התיכון של שאקירה באלבום.
הוא ציין כי "התיאבון הסגנוני של הכוכבת הקולומביאנית הזו הוא רוק טהור", והעריך את כתיבת השירים של שאקירה.
קריסטגאו גם ציין את השינוי המתמיד של הגוון בשירה.
ליסה אוליבר מ- אמרה כי: "הניסויים של שאקירה עם סגנונות שונים מניבים תוצאות אבל התקשתה עם קו העיצוב של הדיסק", ואמרה: "הבעיה הגדולה ביותר עם האלבום שהוא התקן נגד העתקה שהופך את הדיסק חסר תועלת ולכל דבר אחר מלבד נגן תקליטים קונבנציונלי.
חבל כי אז היא יכלה להרחיב את קהל הקונים שלה אם המאזינים לא היו צריכים לשמוע את האלבום רק דרך המחשב".
מטא קיבולה מ-PopMatters נתן ביקורת מעורבת לאלבום, הוא החמיא למילים של השירים אך אך הביע אכזבה באופן הייצור של האלבום אותו כינה "גנרי".
הוא הרגיש שהאלבום "בטוח מאוד" וניחש שהסיבה לכך נובעת מהמעורבות של גלוריה אסטפן.
ארנסטו לכנר מרולינג סטון החמיא לקולה של הזמרת כאשר כינה אותו כ"כלי פראי ויפה", אך העיר כי מעורבותו של "גדוד מפיקים וכותבי שירים" גרמה לשאקירה להישמע "מטופשת לחלוטין", ואף הטיח ביקורת בניסיון של הזמרת לערב פולקלור לטיני אמריקאי.
האלבום זכה להצלחה עולמית רבה, והפך לאחד מהאלבומים המצליחים ביותר של הזמרת, ולאחד מהאלבומים הנשיים המצליחים ביותר בכל הזמנים, כאשר הגיע לצמרות מצעדים רבות ואף נכנס למצעדי סוף שנה רבים.
Lay It All on Me (בעברית: הנח הכול עלי) היא שיר שבוצע על ידי להקת הדראם נ' בייס הבריטית רודימנטל.
בשיר משתתף גם כאורח הזמר הבריטי אד שירן.
השיר הוקלט עבור האלבום השני של רודימנטל, We Are Generation.
ב-24 בספטמבר 2015, הלהקה ביצעה לראשונה את השיר ב-BBC רדיו 1. השיר היה זמין להורדה דיגיטלית למחרת.
ב-17 באוקטובר 2015, נכנס השיר לראשונה לבילבורד הוט 100 במקום ה-96, והפך לשיר הראשון של הלהקה שנכנס למצעד זה.
כמו כן, הגיע השיר למקום ה-16 במצעד הסינגלים הבריטי, ונהיה לשיר השמיני של הלהקה שהגיע ל-40 הראשונים באותו מצעד.
בשבוע שלאחר מכן, הגיע לשיא חדש במקום ה-15, ועד כה, שיאו במצעד הוא במקום ה-12.
הקליפ הרשמי של השיר הועלה לערוץ היוטיוב של רודימנטל ב-6 בנובמבר 2015.
"Layla" (בעברית: ליילה) הוא שיר שנכתב על ידי אריק קלפטון וג'ים גורדון ובוצע על ידי להקתם "דרק והדומינוס".
השיר נכלל באלבום האולפן היחיד של הלהקה, שראה אור בנובמבר 1970, "Layla and Other Assorted Love Songs".
השיר לא זכה להצלחה בהוצאתו הראשונית, אבל מאוחר יותר זכה לתשואות מהקהל הרחב וממבקרים, ונבחר למקום ה-27 ברשימת 500 השירים הגדולים בכל הזמנים של מגזין "רולינג סטון".
ב-1992 אריק קלפטון הוציא גרסה אקוסטית לשיר ב-MTV Unplugged.
שנה לאחר מכן היא זכתה בפרס "גראמי" לשיר הרוק הטוב ביותר.
הרקע לשיר הוא סיפור אהבה שהתרחש במאה ה-7 בחצי האי ערב, והיווה את הבסיס לפואמה לילא ומג'נון, שנכתבה במאה ה-12 על ידי המשורר חכים ג'מאל א-דין נזאמי.
קלפטון הושפע מהפואמה, שהייתה סיפור על איש צעיר שהתאהב ללא תקווה באישה צעירה ויפה, הפך למשוגע, ולכן לא יכל להינשא לה.
השיר קיבל השראה נוספת מהאהבתו הנכזבת לפאטי בויד, אשתו של חברו ג'ורג' האריסון גיטריסט מוביל ב"הביטלס".
אולם קלפטון ובויד בסופו של דבר התחתנו.
בשנת 1966 ג'ורג' האריסון נישא לפאטי בויד, דוגמנית שפגש בצילומי הסרט "לילה של יום מפרך".
בסוף שנות ה-60 האריסון וקלפטון הפכו לחברים קרובים.
קלפטון השתתף בביצוע של השיר While My Guitar Gently Weeps שהופיע באלבום הלבן של הביטלס, והאריסון השתתף בכתיבה ונגינת השיר של להקת "Cream" בה היה חבר קלפטון.
בתקופה זו התאהב קלפטון בבויד, אשת חברו האריסון.
הזוג התגרש בשנת 1977, ושנתיים לאחר מכן בויד נישאה לקלפטון.
האריסון קיבל את הנישואין בשלוות נפש, והשתתף במסיבת הנישואין שלהם יחד עם חבריו ללהקה רינגו סטאר ופול מקרטני.
במהלך נישואיהם כתב קלפטון לבויד שיר אהבה נוסף שהצליח: "Wonderful Tonight".
את השיר כתב קלפטון בהשראת הפואמה לילא ומג'נון שנכתבה על ידי המשורר הפרסי נזאמי, ועסקה בסיפור אהבה לא ממומש בין גבר לנסיכה בחצי האי ערב במאה ה-7 לספירה.
קלפטון נחשף לפואמה באמצעות חברו איאן דאלאס שהיה בתהליכי התאסלמות באותה תקופה.
הסיפור אודות נסיכה שאולצה להתחתן עם גבר בעל כורחה, ומנגד אהובה שרצה להתחתן איתה ונותר בלעדיה, השפיע על קלפטון.
קלפטון כתב את השיר בעזרתו של גורדון המתופף, חברו ללהקה, על בסיס רגשותיו כלפי הסיפור וקרא לו "Layla".
קלפטון קיווה שהמסר בשיר ישכנע את בויד לעזוב את האריסון עבורו.
בשנת 1992 הוציא קלפטון גרסה אקוסטית (Unplugged) לשיר, שבוצעה במסגרת סדרת ההופעות MTV Unplugged.
הגרסה נכנסה לאלבומו של קלפטון "Unplugged", שהיה לאלבום ההופעה החיה הנמכר ביותר בכל הזמנים, והיה לאלבום המצליח ביותר של קלפטון.
השיר זכה בתואר שיר הרוק הטוב ביותר לשנת 1993 בטקס פרסי "גראמי".
בסדרה "פולישוק" השיר מופיע כרינגטון הנייד של כמה מהדמויות.
Latina (בעברית: לטינית) הוא אלבום האולפן ה-14 של הזמרת-יוצרת המקסיקנית, טליה.
האלבום יצא לאור ב-6 במאי 2016, על ידי חברת התקליטים סוני מיוזיק לטין.
האלבום הגיע למקום הראשון במצעד האלבומים הלטיניים, והראשון במצעד אלבומי הפופ הלטיניים.
האלבום הופק על ידי סרג'יו ג'ורג', טליה, טומי מוטולה, ארמנדו אווילה, קורי רוני, מאוריציו רנגיפו, אנדרס טורס, ח'טיב מ.
מוחמד, כריס גרייסון ויצחק דלגאדו ג'וניור.
האלבום הוא בסגנון הפופ הלטיני, רגאטון, דאנס-פופ, פופ רוק, סלסה, קומביה, ואיינאטו ובולרו.
בארצות הברית זכה האלבום למעמד זהב לטיני על סך מכירות של 60 אלף עותקים.
על מנת לקדם את האלבום, יצאה טליה ב-23 בספטמבר 2016, לסיבוב ההופעות השישי שלה, "Latina Love Tour".
סיבוב ההופעות כלל בתוכו כ-6 מופעים שהתקיימו בארצות הברית ו-3 מופעים שהתקיימו במקסיקו.
בסך הכל, נכללו בסיבוב ההופעות כ-9 מופעים.
מדינהתאריך יציאהפורמטעולם6 במאי 2016הורדה דיגיטליתמקסיקו5 במאי 2016תקליטורארצות הברית6 במאי 2016ספרד6 במאי 2016ארגנטינה9 במאי 2016טורקיה12 במאי 2016יוון16 במאי 2016צ'ילה18 במאי 2016ברזיל20 במאי 2016טאיוואן21 במאי 2016
"Lay Down Your Weapons" (בעברית: תוריד את הנשק) הוא סינגל שהוקלט על ידי הראפר קיי קוקה ביחד עם הזמרת-יוצרת הבריטית ריטה אורה, מתוך אלבום הבכורה שלו, I Ain't Perfect.
השיר יצא לאור ב-8 במרץ 2013, כסינגל השני מתוך האלבום.
עם יציאתו נכנס השיר אל המקום השמונה עשרה במצעד הסינגלים הבריטי, והתשע עשרה במצעד שבסקוטלנד.
השיר נכתב על ידי ויקטוריה מונה וקיי קוקה.
השיר הוא שיר בסגנון ההיפ הופ, אשר מאפיין שירים נוספים של קיי קוקה.
השיר יצא בפורמט של הורדה דיגיטלית בסמוך לצאתו כסינגל.
בנוסף לכך, לשיר יצאה גרסה אקוסטית שבוצעה על ידי השניים גם כן.
הווידאו קליפ המלא שיצא עבור השיר הועלה ליוטיוב ב-20 בינואר 2013. בתחילת הקליפ, ניתן לראות את ריטה אורה יושבת על מדרגות תוך שהיא שרה את השיר.
בהמשך, ניתן לראות את קיי קוקה בתוך תא מאסר.
מדינהתאריך יציאהפורמטחברת תקליטיםמקורבריטניה8 במרץ 2013הורדה דיגיטליתתקליטי RCA
Lay Back in the Arms of Someone הוא שיר שכתבו ניקי צ'ין ומייק צ'פמן, ובוצע על ידי הלהקה האנגלית סמוקי.
גרסת כיסוי של השיר הוקלטה ב-1979 על ידי זמר הקאנטרי רנדי ברלו.
גרסה זו הגיעה למקום ה-13 במצעד Hot Country Songs של הבילבורד.
ב-1979 הוציאה טניה טאקר את השיר כסינגל מאלבומה "Tear Me Apart", בהפקת ניקי צ'ין ומייק צ'פמן.
השיר הופיע גם באלבומה של ג'וס ניוטון "Take Heart" משנת 1979, וגם באלבום "Greatest Hits (And More)" משנת 1987. הגרסה של ניוטון הגיעה למקום ה-86 במצעד הקאנטרי של בילבורד.
ריקי נלסון הקליט את השיר ב-1981 למיני-אלבום "Four You".
השיר נכלל גם באלבום "Memphis Sessions" משנת 1981.
ב-1981 הקליט סאבוי בראון גרסת כיסוי של השיר לאלבום "Rock n Roll Warriors".
כריס נורמן כלל גרסת סולו של השיר באלבום האולפן שלו "Full Circle" משנת 2000.
Laugh Now Cry Later הוא סינגל שהוקלט על ידי הראפר הקנדי דרייק, בשיתוף הראפר האמריקאי ליל דורק.
השיר יצא לאור ב-14 באוגוסט 2020, על ידי חברות התקליטים ריפבליק רקורדס ו-OVO סאונד, במקור כסינגל המוביל מתוך אלבום האולפן השישי של דרייק, Certified Lover Boy, אך לא נכלל בו בסופו של דבר.
השיר הגיע בשיאו למקום השני במצעד הבילבורד הוט 100, ולראשון במצעד הקנדה הוט 100.
ב-12 באוגוסט 2020 פרסם דרייק קליפ של עצמו ושל אדם אחר שרכב על אופנועי ים בלילה ברשתות החברתיות.
עם צאתו, התברר כי הווידאו קליפ של השיר טומן בחובו שיתוף פעולה עתידי בין דרייק לחברת הביגוד האמריקאית נייקי.
לארסון מפיצ'פורק שיבח את המסירה של דרייק, וכינה את השיר "אחד משירי דרייק הקלים והברוחניים ביותר שיצאו מזה זמן".
בנוסף, הוא תיאר את נוכחותו כ"קרירה ופשוטה ללא מאמץ", וטען כי "ליל דורק מופיע כמקביל מושלם".
מגזין Complex חשב שהשיר היה "אווירה, אך אינו להיט ברור" וגם לא "שיר פופ עם מספר השמעות רב ברדיו או הקלטת מועדונים שמכה חזק".
לדברי צ'ארלס הולמס במגזין רולינג סטון, השיר "נשמע כמו דרייק בהשתתפות דרייק", והסביר שהשיר הוא "התגלמות של מה שקורה כשאתה מקיף את דרייק האמיתי עם חדר של מלא דרייקים בעבר".
הווידאו קליפ הרשמי של השיר פורסם בסמוך לצאת הסינגל עצמו, ובוים על ידי דייב מאיירס.
הקליפ צולם במטה של חברת נייקי שבביברטון, אורגון, ובכך ספג ביקורת על פרסום החברה ונראותו כפרסומת.
הקליפ מציג בעיקר תצלומים של דרייק עוסק בפעילויות ספורטיביות שונות: אגרוף מתחת למים (כהתייחסות למוחמד עלי), ריצה על הליכון ויציאה למסע קניות בחנות נייקי סגורה, וכן את דורק ודרייק רוכבים על אופנועי ים.
הקליפ כולל גם מספר הופעות אורח של ספורטאים, ביניהם קווין דוראנט, אודל בקהאם ג'וניור ומרשון לינץ' .
מדינהתוארמכירות ניו זילנד (RMNZ) זהב 15,000ארצות הברית (RIAA)פלטינה 6×6,000,000
Layers (בעברית: שכבות) הוא אלבום הבכורה של הדי ג'יי והמפיק המוזיקלי הצרפתי קונגס.
האלבום יצא לאור בצרפת ב-4 בנובמבר 2016 על ידי חברת התקליטים House of Barclay.
האלבום הגיע בשיאו למקום השמיני במצעד האלבומים הצרפתי.
"This Girl" – יצא לאור ב-19 בפברואר 2016 כסינגל המוביל של האלבום.
זהו רמיקס של השיר המקורי של Cookin' on 3 Burners, עם שירה של קיילי אולדיסט.
השיר הגיע בשיאו למקום הראשון במצעד הסינגלים הצרפתי.
"Don't You Know" – יצא לאור ב-24 ביוני 2016 כסינגל השני של האלבום.
השיר הגיע בשיאו למקום החמישי במצעד הסינגלים הצרפתי.
"I Feel So Bad" – יצא לאור ב-19 באוקטובר 2016 כסינגל השלישי של האלבום.
"You Remain" – יצא לאור ב-27 באוקטובר 2016 כסינגל השלישי של האלבום.
השיר הגיע בשיאו למקום ה-45 במצעד הסינגלים הצרפתי.
"When You're Gone" – מכיל קטע מתוך השיר "Lost Boy", שנכתב על ידי גרייס אליסון קלי, ג'ו ספרגור ואריק טוביאס וינקורן.
"I Feel So Bad" – מכיל קטע מתוך השיר "You Made Us Change", שנכתב על ידי ניקולס הילמן.
ריינר רוש: מיקסינג ומאסטרינג נוספים
ג'וליאן קורטיס: מיקסינג ומאסטרינג נוספים (רצועה 2)
מקוםתאריםמכירותצרפת (SNEP)פלטינה 2×200,000 מכירות + הזרמת מדיה בלבד
מדינהתאריךפורמטחברת תקליטיםצרפת4 בנובמבר 2016הורדה דיגיטלית • CDHouse of Barclay
"Lavender Haze" (בעברית: "עַרְפִל הלָבֶנְדֶּר") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור ב-21 באוקטובר 2022 חברת התקליטים ריפבליק רקורדס, והוא נכלל כרצועה הראשונה באלבום האולפן העשירי שלה, Midnights.
נכתב על ידי סוויפט, ג'ק אנטונוף, זואי קרביץ, מארק אנתוני ספירס, ג'האן סוויט וסם דו.
כותרו שאובה מביטוי נפוץ משנות ה-50, שמתאר התאהבות גדולה בין שני אנשים.
ב-29 בנובמבר יצא השיר כסינגל מסחרי, לאחר שנשלח לרדיו להיטים עכשוויים.
"Lavender Haze" משלב מספר סגנונות מוזיקליים, דוגמת פופ, R&B עכשווי ודיסקו, עם אלמנטים מהמוזיקה האלקטרונית ומההיפ הופ.
בהפקתו נעשה שימוש בסינתיסייזרים מודולריים, מקצבי תופים אלקטרוניים מהירים ומעומעמים ושירת פלסט בפזמון.
מילותיו חוברו בהשראת הסיקורים התקשורתיים שקיבלה מערכת היחסים של הזמרת עם השחקן האנגלי ג'ו אלווין.
עם יציאתו התברג השיר למקום השני במצעדי השירים באוסטרליה, בקנדה, אירלנד, ניו זילנד, ארצות הברית ובבילבורד גלובל 200. מבקרי המוזיקה שיבחו על המקצב המיוחד של השיר ועל מילותיו.
הקליפ של "Lavender Haze", שבוים על ידי סוויפט, הוקרן בבכורה בערוץ היוטיוב הרשמי שלה ב-27 בינואר 2023. הוא משלב מוטיבים פסיכידליים וסוריאליסטיים, וכולל את הופעתו של הדוגמן הדומינקני-אמריקאי ליית אשלי בתור מושא אהבתה של סוויפט.
הוא נכלל ברשימת השירים במהלך סיבוב ההופעות האחרון שלה, "The Eras Tour".
בפרק התשיעי, שעלה ב-7 באוקטובר, הכריזה סוויפט על כותרת השיר, "Lavender Haze".
סוויפט חשפה כי את המונח "Lavender Haze" הכירה כשצפתה בפרק השנים-עשר בעונה השנייה של סדרת הדרמה "מד מן".
היא חקרה מעט על שורשיו של הפתגם וגילתה כי מקורו בשנות החמישים.
סוויפט ראתה הקבלות בין הביטוי למערכת היחסים שלה עם השחקן האנגלי ג'ו אלווין, שהייתה ההשראה לכתיבת השיר.
עבורה, "Lavender Haze" סימן "זוהר אהבה אין־סופית".
לאחר חשיפת שמו בטיקטוק פרסמה פרטים נוספים אודות הרצועה:
ב-18 באוקטובר הוכרזו האמנים שהשתתפו בתהליך הכתיבה של האלבום.
"Lavender Haze" נחשב לחריג מבין שאר השירים, כיוון שכלל בו מספר רב של כותבים, ביניהם זואי קרביץ, שהייתה מיודדת עם סוויפט מזה מספר שנים.
ברקסטון קוק, שגר בדירה משותפת עם כותב "Lavender Haze" ג'האן סוויט, סיפק קטע ווקאלי שנעשה בו שימוש בפזמון שיר.
בזכות תרומתו קיבל קרדיט על היצירה.
מהדורת הטארגט של האלבום כונתה על ידי סוויפט כ"מהדורת הלבנדר" בשל הצבע הסגלגל של התקליט.
"Lavender Haze" הוא שיר פופ, שמושפע מסוגות נוספות כמו דאנס והיפ הופ.
רוב שפילד ממגזין הרולינג סטון תיאר אותו כרצועת R&B משנות ה-90, ואילו כריס וילמן מווראייטי השווה אותו דווקא לז'אנר ה-R&B העכשווי ולתרבות האימו.
אלכס בלימס מאסקווייר טען כי השיר ברובו שאוב מז'אנר הדיסקו בהתחשב בקצבו המהיר.
"Lavender Haze" בעל הפקה קצבית עם זיקה להיפ הופ אלקטרוני, שירת פלסט, סינתיסייזרים מודולוריים ותופים אלקטרוניים.
אן פאוורס מ-NPR ציינה כי הכלים האינסטרומנטליים בהם בחרה סוויפט להשתמש בשיר דומים לאלו ביצירותיה של ויטני יוסטון.
מילות השיר עוסקות סביב ההתייחסות התקשורתית למערכת היחסים של סוויפט עם בן-זוגה ג'ו אלווין.
היא מעוניינת להתרחק מאור הזרקורים כאשר היא נמצאת עם בחיר לבה.
ניל מקורמיק מדיילי טלגרף שמע את "Lavender Haze", והשווה את קול הפלסט של הזמרת לקולו של פרינס.
במהלך השיר מחמיאה סוויפט לבן-זוגה על כושר ההתחמקות שלו משאלות טורדניות מנושא הזוגיות שלהם מעיתונאי רכילות.
"Lavender Haze" יצא לאור ב-21 באוקטובר 2022 כרצועה הפותחת של האלבום Midnights.
ב-29 בנובמבר נשלח לרדיו להיטים עכשוויים בארצות הברית ויצא כסינגל מסחרי.
לאחר פרסום הווידאו קליפ הרשמי שלו הפך לזמין להורדה דיגיטלית בחנות האינטרנט הרשמית של סוויפט.
רמיקס בסגנון האוס ל-"Lavender Haze" משל הדי ג'יי הגרמני פליקס ין יצא לאור ב-10 בפברואר 2023. שלושה רמיקסים נוספים של טנסנייק, סנייקהיפס וג'אנגל פורסמו ב-3 במרץ בהתאמה בפורמט הורדה דיגיטלית מהחנות הרשמית של סוויפט.
שלושתם, יחד עם הרמיקס של ין, אוחדו למיני-אלבום של רמיקסים, שיצא בפלטפורמות הסטרימינג השונות.
ב-31 במרץ פורסמה גרסה אקוסטית לשיר.
"Lavender Haze" זכה לשבחים מפי מבקרי המוזיקה העכשווית.
בריטני ספנוס מהרולינג סטון תיארה את השיר כ"נהדר", והשוותה אותו ל-"Cruel Summer" מ-Lover (2019).
שניהם עוסקים בכוחה השמימי של אהבה, שמסוגל לפרוץ דרך דברים שליליים, כמו ביקורות אינטרנטיות וטוקבקים רעים.
מבחינה ווקאלית שיבחה ספנוס את קולה העדין והמאופק של סוויפט, שלטענתה, היווה התחלה נהדרת לאלבום.
כריס וילמאם מ-Variety סבר ש-"Lavender Haze" מאדיר את כוחה של סוויפט ככותבת שירים.
מגזים בילבורד דירג את השיר במקום ה-69 ברשימת "100 השירים הטובים של 2022".
"Lavender Haze" זכה ללמעלה מ-16.4 מיליון השמעות ביום הראשון לצאתו בספוטיפיי – מספר ההשמעות השני בגודלו לשיר ביום הראשון לצאתו בפלטפורמה.
את המקום הראשון תפס "Anti-Hero", הסינגל המוביל של האלבום.
הוא נכנס לראשונה לבילבורד גלובל 200 במקום השני, מאחורי "Anti-Hero".
בארצות הברית נכנס "Lavender Haze" לבילבורד הוט 100 במקום השני, עם נתוני מכירות של 41.4 מיליון השמעות בשירותי הזרמת המוזיקה, 2,800 עותקים דיגיטליים ו-2.4 מיליון השמעות ברדיו.
באותה שבוע הפכה סוויפט לאמנית היחידה שכל עשרת השירים הפותחים של מצעד ההוט 100, מצעד שירי הסטרימינג ומצעד השירים הדיגיטליים אוכלסו על ידה.
לאחר יציאתו כסינגל הגיע למקום החמישי במצעד 40 שירי המיינסטרים ובמצעד 40 השירים למבוגרים.
ב-20 באוקטובר פורסם בפריים וידאו טריילר לאלבום Midnights, בו שוזרו רמזים לפרסום הווידאו קליפים של "Lavender Haze", "Anti-Hero" ו-"Bejeweled".
הוא הוקרן בבכורה ב-27 בינואר 2023 בחצות (EST) בערוץ היוטיוב הרשמי של סוויפט.
הקליפ מתחיל כשסוויפט קמה ממיטתה לצד בחיר לבה, בגילומו של ליית אשלי.
בעודו ישן מופיע מתחת למיטתם ערפל בצבע סגלגל, שמתפשט ברחבי החדר.
בסצנה הבאה נראה כי הזמרת צופה בטלוויזיה בתשדיר מזג האוויר, כשהיא לבושה במעיל פרווה מלאכותית בצבע סגול.
היא זוחלת לכיוון הטלוויזיה דרך שדה של פרחי לבנדר שהופיעו בסלון שלה.
לאחר מכן היא "מסיטה" את מסך הטלוויזיה שהופך לווילונות, וחושפת דגי קוי ששוחים בחלל החיצון.
לאחר מכן מופיעה סוויפט בבריכה סגולה.
לאחר מכן הקליפ נחתך, ועובר להציג מסיבה עם בן-זוגה, שם הם רוקדים לצד ערפל סגלגל.
לבסוף, כשהיא חוזרת לחדר השינה שלה, קירותיו נופלים לפתע ומגלים כי הוא צף בחלל.
תקליט ויניל שכותרו "Mastermind" מונח על הרצפה בסצנה הראשונה של הקליפ; על גבי העטיפה מוצגים קבוצות הכוכבים של המזלות קשת ודגים – המזלות האסטרולוגיים של סוויפט ואלווין בהתאמה.
מקל קטורת דולק נראה בסצנות הראשונות של הקליפ, ומרמז על מילות השיר "Maroon", הרצועה השנייה של האלבום Midnights.
חדשות מזג האוויר בהן צופה בקליפ מציגים את מפה סינופטית של מזרח ארצות הברית, ומדווחות על גשם מקומי במספר מוקדים – התייחסות לשיר "Midnight Rain", הרצועה השישית של Midnights.
אשלי, בן-זוגה של סוויפט בקליפ, הוא גם החזאי – הגשמה חומרית של המילים "Karma is the guy on the screen" ("קארמה היא הבחור במסך הטלוויזיה") מהשיר "Karma", הרצועה ה-11 של Midnights.
הורדה דיגיטלית וסטרימינג – אקוסטית
"Lavender Haze" (רמיקס של טנסנייק) – 3:34
"Lavender Haze" (רמיקס של סנייקהיפס) – 3:07
"Lavender Haze" (רמיקס של ג'אנגל) – 3:55
"Lavender Haze" (רמיקס של פליקס ין) – 2:51
Latin Quarter (מילולית: הרובע הלטיני) היא להקה בריטית שהוקמה ב-1983, הידועה בזכות הלהיט היחיד שלהם שהגיע למצעד 20 הגדולים בבריטניה - "Radio Africa".
תחנות רדיו בריטיות נטו שלא להשמיע את שירי הלהקה בשל התוכן הפוליטי שלהם, והלהקה זכתה לפופולריות בעיקר בגרמניה ובסקנדינביה.
האלבום האחרון של הלהקה, Releasing the Sheep, יצא ב-29 באוקטובר 2021. הסאונד שלהם מערב אלמנטים של פופ, רוק, רגאיי ופולק עם מילים המבוססות בעיקר על פוליטיקה.
Latin Quarter החלה את דרכה כאשר המייסד סטיב סקאית' עבר מליברפול ללונדון ב-1982 והחל לכתוב שירים עבור חברת ההפקה Chappell.
סקאית' היה חבר בתנועת השמאל Big Flame יחד עם מייק ג'ונס, מורה לשעבר שהיה חברו ללימודים בתיכון, והשניים יצרו יחד תכנים רדיקליים למילים שכתב ג'ונס.
בסתיו 1983 חברו סקאית' וג'ונס לגיטריסט ריצ'רד רייט, מוזיקאי בעל הכשרה קלאסית וחבר לשעבר בלהקת הג'אז פאנק Inversions, יונה דנספורד (שירה/פסנתר), קרול דואט (שירה/כלי הקשה), ריצ'רד סטיבנס (תופים), גרג הארווד (בס) וסטיב ג'פריס (קלידים).
ההרכב הופיע מספר פעמים בלונדון ב-1984, ואז החליט המפיק של להקת פוליס, נייג'ל גריי, להפיק שני שירים של הלהקה על חשבונו.
הלהיט "רדיו אפריקה" יצא בחברת Ignition - החברה העצמאית שהקימו חברי Latin Quarter, בספטמבר 1984.
הלהקה הוחתמה על ידי Rockin' Horse Records, שלוחה של חברת אריסטה רקורדס, והשלימה את העבודה על אלבום הבכורה Modern Times.
"רדיו אפריקה" שוחרר מחדש והפך ללהיט בבריטניה בתחילת 1986, אז הגיע למקום ה-19 במצעד הסינגלים הבריטי.
האלבום כולו צעד רק שבועיים במצעד האלבומים של בריטניה, והגיע רק למקום ה-91. הוא הצליח יותר בגרמניה ובשוודיה, שם הגיע לרשימת 20 האלבומים הנמכרים, ונמכר היטב ברחבי אירופה.
Latin Quarter הופיעו בפסטיבל גלסטונברי ב-21 ביוני 1986 וב"פסטיבל רוק לשלום" בארמון הרפובליקה במזרח ברלין בפברואר 1987.
ב-1987 יצא האלבום Mick And Caroline בו השתתפו גם דארן אברהם ומרטין לאסקאלס, אך האלבום לא זכה להצלחה כמו קודמו.
את האלבום הפיק ג'ייסון קורסארו, מהנדס מוזיקלי ומפיק תקליטים זוכה פרס גראמי,אולם סקאית' סיפר בראיון כי לא היה מרוצה מההפקה.
באלבום השלישי Swimming Against the Stream שיצא ב-1989 בחברת RCA רקורדס בגרמניה השתתפו רק ארבעת חברי הלהקה סקאית', רייט, הארווד ודנספורד.
הם הקליטו את האלבום בלוס אנג'לס עם המפיק דייוויד קרשנבאום והמהנדס פול מק'קנה, אבל האלבום לא יצא בארצות הברית.
ג'ונס כתב את מילות כל השירים, והאלבום הוקדש ל-11 עובדים בדבלין שפוטרו לאחר שסירבו לטפל בסחורות מדרום אפריקה.
המאבק שלהם כנגד הפיטורים נמשך שלוש שנים והגיע לשיאו בחרם של ממשלת אירלנד על תוצרת חקלאית מדרום אפריקה.
מכירות נמוכות של האלבום הזה הובילו להתפרקות של הלהקה, אך באוקטובר 1990 שחררו חברי הלהקה את Nothing Like Velvet, אלבום שכלל דמואים שלא פורסמו, גרסאות אלטרנטיביות ורצועות חיות.
חברי הלהקה נותרו ביחסים טובים, וסקאית', רייט וג'ונס שיתפו פעולה בתור Latin Quarter עם להקת The Bhundu Boys באלבומם Friends on the Road מ-1993, והקליטו עיבוד חדש של "רדיו אפריקה" ושני שירים חדשים שנכתבו על ידי חברי שתי הלהקות.
Latin Quarter הוציאו שני אלבומים נוספים בחברות הפקה גרמניות - Long Pig ב-1993 ו-Bringing Rosa Home ב-1997, אותו הקליטו עם המתופף בלייר קנינגהם, נגן כלי ההקשה מרטין דיצ'ם ונגן הבס ג'ון מקנזי.
לאחר התפרקות הלהקה הפך ג'ונס למרצה בקורסים למוזיקה פופולרית באוניברסיטת ליברפול.
סקאית' עבר להתגורר במקסיקו ושם הקים את "להקת סטיב סקאית'" עם מוזיקאים מקסיקנים, והוציא שלושה אלבומים.
לאחר מכן חזר לאנגליה והקליט מחדש כמה שירים מוקדמים של Latin Quarter לאלבום שיצא ב-2010 ונקרא Latin Quarter Revisited.
בשנת 2011 סקאית' וג'ונס הקימו מחדש את Latin Quarter עם הסולן המקורי יונה דנספורד, נגן הבס גרג הרווד והקלידן סטיב ג'פריס.
הלהקה הופיעה בגרמניה ובבריטניה והוציאה את האלבומים Ocean Head ב-2012 ו-Tilt ב-2014, כולל הופעת אורח של כריס ריאה על גיטרת סלייד.
ב-2015 הקליט סקאית' מחדש גרסאות אקוסטיות של שירי Latin Quarter.
בספטמבר 2016 הוציאה הלהקה את האלבום The Imagination of Thieves, בו השתתפו סקאית', ג'פריס, מרטין דיצ'ם (תופים), יו יו בוייס (בס וגיטרות) ומרי קארו (שירה).
בפברואר 2018 שוחרר שיר חדש, Pantomime of Wealth כהוצאה דיגיטלית ב-Westpark Music, והאלבום הנושא אותו שם יצא באפריל אותה שנה.
באפריל 2019 יצא האלבום The Color Scheme בהשתתפות שלושה מחברי Latin Quarter - סקאית', ג'פריס וקארווה.
האלבום כלל בעיקר עיבודים אקוסטיים של שירים מוקדמים של הלהקה ושל להקת סטיב סקאית'.
באוקטובר 2021 יצא האלבום Releasing The Sheep.
Layover הוא אלבום הבכורה של הזמר הדרום-קוריאני V.
האלבום פורסם ב-8 בספטמבר 2023 על ידי חברת התקליטים ביג היט מיוזיק, והפך לאלבום הסולו הקוריאני הנמכר ביותר בהיסטוריה.
האלבום מתאפיין בסגנון ג'אז ורית'ם אנד בלוז בסגנון וינטג'.
בהודעה שפרסמה חברת ביג היט מיוזיק היא תיארה את Layover כאלבום ב"סגנון נשמה רומנטי של שנות ה-70", ש"משדר תחושה נינוחה וחופשית".
V סיפר שהוא מילא את האלבום בשירים ש"מעוררים תחושה של שלווה חולפת, כאילו הם חולפים ללא מאמץ ומציעים הפסקה מרגיעה." מבחינה לירית עוסק האלבום בעיקר באהבה נכזבת.
על הפקת אלבום הייתה אחראית המנהלת האמנותית , נשיאת ADOR, חברת בת של הייב קורפוריישן.
לכל השירים באלבום צורפו וידאו קליפים.
הווידאו קליפים של "Love Me Again" ושל "Rainy Days" פורסמו כטייזרים לאלבום, ב-10 וב-11 באוגוסט, בהתאמה.
הקליפ של השיר "Slow Dancing" פורסם יחד עם האלבום, ב-8 בספטמבר, ואילו הווידאו קליפים של "Blue" ושל "For Us" פורסמו ב-13 וב-15 בספטמבר, בהתאמה.
V קידם את האלבום במספר תוכניות מוזיקה יפניות ודרום-קוריאניות כגון מיוזיק בנק, ו, ואף הפך לאמן הקיי-פופ הראשון שהופיע בתוכנית "טייני דסק קוריאה".
ריאן דאלי מ-NME כתבה שהאלבום "נוטף תחכום" ושההאזנה לו "מרתקת", משום שלדבריה V עשה בהפקת האלבום בחירות אמנותיות, ולא מסחריות.
דאלי שיבחה את ההתאמה בין קולו של V לסאונד ה"רך והנימוח בקצוות" של האלבום.
אזרין טאן ממגזין "ווג" תיאר את Layover כאלבום חם, מנחם ונוסטלגי, שמעורר "רומנטיקה רכה וחלומית".
הוא שיבח את סנכרון השירים וסידורם באלבום ואת שילוב הז'אנרים המוזיקליים בו; "שפריץ של נשמה משנות ה-70, מינון עליז של גוני R&B קלאסיים והשפעות ייחודיות של ג'אז".
לדבריו, האלבום מציג לראווה את השליטה של V ב"קול הבריטון הייחודי שלו".
אבי אייטקן מ כתבה שהמעלה הגדולה ביותר של Layover היא הלכידות שלו.
לדבריה, לעומת אלבומי קיי-פופ אחרים שנוטים לכלול "תערובת מבלבלת של ז'אנרים", V נצמד באלבומו לצליל מובחן ומובהק ויצר אלבום באיכות גבוהה שמתאים "לא רק לאסתטיקה שלו אלא גם למוזיקליות הכללית שלו", בשאיפה להציג בנאמנות את זהותו האישית ואת הטעם הייחודי שלו.
Layover הוא אלבום הסולו הקוריאני השלישי שהגיע למקום השני במצעד הבילבורד 200. הוא גם דורג בראש מצעדי האלבומים של אייטונס ביותר מ-65 מדינות ואזורים מייד עם פרסומו.
ביום פרסומו נמכר האלבום בכ-1.67 מיליון עותקים, וקבע שיא חדש למכירות ביום הראשון של אלבום סולו קוריאני.
בשבוע הראשון לפרסומו נמכר האלבום בכ-100,000 יחידות שקולות לאלבום בארצות הברית וכ-2.1 מיליון עותקים בסך הכל - שבוע המכירות הראשון הטוב ביותר לאלבום סולו קוריאני אי פעם.
V הפך לאמן הקוריאני הראשון שמכר יותר מ-2 מיליון עותקים של אלבום סולו בשבוע אחד.
באוקטובר 2023 הפך Layover למועמד לפרס אלבום השנה בטקס פרסי MAMA לשנת 2023.
Lava (בעברית: לבה) הוא אלבום האולפן הרביעי של הראפרית האוקראינית אליונה אליונה.
האלבום יצא לאור ב-10 בדצמבר 2021 על ידי חברת התקליטים "קולומביה רקורדס".
זוהי היצירה הקצרה ביותר שהוציאה אליונה אליונה לאורך קריירת הסולו שלה.
כמו כן, לאחר הוצאתו של Lava חברה לזמרת ג'רי הייל, והשתיים החלו ליצור מוזיקה משותפת.
הרצועה הראשונה, "Інтро (Будь зі мною)", היא שיתוף הפעולה היחיד באלבום.
"Latina Loca" הוא שיר שהוקלט על ידי הזמר-יוצר הרומני אלכס מיקה, בהשתתפות הזמרת והראפר קאליף.
הוא יצא לאור ב-1 בנובמבר 2018, בהוצאת חברת התקליטים וויסז מדיה, כסינגל שלא מתוך אלבום.
את השיר כתב, הלחין והפיק מיקה – קאליף כתב את הבית שלו.
השיר סימן את חזרתו של מיקה וזכה להצלחה ברחבי העולם, עם למעלה מ-8.5 מיליון השמעות בספוטיפיי.
השיר נכתב, הולחן והופק על ידי אלכס מיקה, בעוד הראפר קאליף כתב את הבית שלו.
ב-15 בינואר 2019, יצא לאור מיני-אלבום הרמיקסים הרשמי של "Latina Loca" שכלל ארבעה רמיקסים חדשים.
הווידאו קליפ הרשמי של השיר פורסם ב-1 בנובמבר 2018 בשידור חי.
הוא מתחיל בכך שניתן לראות את אלכס מיקה מבצע את קטע השירה שלו.
בהמשך לכך, מבצעת את הקטע שלה בליווי רקדניות.
לקראת סוף השיר, קאליף מבצע את קטע הראפ שלו.
הקונספט של הקליפ הוא ריקודים ובין היתר גם טוורקינג.
נכון לאוגוסט 2024 עומד מונה הצפיות של הקליפ על למעלה מ-7 מיליון צפיות.
אזורתאריך יציאהפורמטחברת תקליטיםמקורכלל העולם1 בנובמבר 2018סטרימינג • הורדה דיגיטליתוויסז
Laura Hasn't Slept (בעברית: לורה לא ישנה) הוא סרט אימה על טבעי קצר שנוצר, נכתב ובוים על ידי בשנת 2020. בסרט מככבים ו.
הסרט הקצר מהווה את החלק הראשון בסרט "סמייל" ובו קייטלין סטסי שבה לגלם את דמותה של לורה.
בעקבות הצלחת הסרט הקצר, נוצרה לאחריו .
לורה וויבר נפגשת עם הפסיכיאטר שלה, ד"ר פרסונס ומספרת לו על סיוט שהיא חולמת שוב ושוב ובו ישות זדונית מחייכת אליה בעודה לובשת את פניהם של אנשים אחרים.
בעקבות הסיוטים, לורה פיתחה סומניפוביה (פחד משינה).
במהרה, לורה מגלה שהפגישה עם פרסונס היא סיוט שהיא עדיין חולמת, כאשר משרדו של הדוקטור מתחיל להתפרק ופרסונס עצמו משתנה למפלצת שמכריחה את לורה "להסתכל על פניה האמיתיות".
לורה מסרבת ובורחת מהמקום, אך חוזרת כמה רגעים לאחר מכן מתוך מחשבה שהמפלצת נעלמה.
למרות זאת, המפלצת עומדת מול לורה, גורמת לה להשתגע ולקרוע את פניה באימה.
הסרט הקצר הוקרן לראשונה בפסטיבל "South by Southwest".
בעקבות הצלחת הסרט "סמייל", הסרט הקצר הופץ באתר יוטיוב בנובמבר 2022.
האתר "Nightmarish Conjurings" כתב על הסרט "לא מומלץ לצפות במידה ואתם חווים בעיות שינה".
האתר "Morbidly Beautifu" העניק לסרט ציון של 4.5 מתוך 5.
דמותה של לורה (גם בגילומה של סטסי) מופיעה בתחילת הסרט "סמייל" כאחת שמעבירה את הקללה לדמותה של רוז, פרוטגוניסט הסרט.
Latham & Watkins LLP היא פירמת עורכי דין אמריקאית בין-לאומית, אשר נוסדה בשנת 1934 ומוכרת במיוחד בתחומי הליטיגציה ובתחומי המשפט המסחרי והרגולטורי, לרבות מיזוגים ורכישות (M&A).
הפירמה נוסדה בינואר 1934 בלוס אנג'לס, קליפורניה, על ידי דנה לאת'ם ופול ווטקינס.
תחום עיסוקו של לאת'ם התמקד בדיני מס פדרליים ומדינתיים, והוא אף כיהן בהמשך כנציב מס ההכנסה של ארצות הברית (IRS) בתקופת נשיאותו של דווייט אייזנהאואר.
ווטקינס עסק בעיקר בדיני עבודה.
בתחילה גדלה הפירמה באיטיות, ועד שנת 1960 העסיקה 19 עורכי דין בלבד.
לאת'ם פתחה את משרדה הבין-לאומי הראשון במוסקבה בשנת 1992, ולאחר מכן ייצגה מספר חברות ממשלתיות רוסיות, ובהן הבנק VTB וחברת הגז נובאטק
נכון ל־2020, החברה ידועה גם בפעילות לובינג ובניהול ליטיגציה נגד צעדים לצמצום שינויי האקלים.
בעקבות המיתון העולמי בשנת 2009, פיטרה הפירמה 190 עורכי דין ו־250 עובדים מנהליים ומתמחים, מה שייצג כ־12% מכלל המתמחים וכ־10% מצוות התמיכה.
בתקופה שבה משרדים רבים ערכו פיטורים, נטבע הביטוי המשפטי "Lathamed" לציון פיטורים.
בפברואר 2018 חצתה לראשונה את רף שלושה מיליארד דולר בהכנסות שנתיות ובכך הפכה לאת'ם אנד ווטקינס לפירמת עורכי הדין הגדולה בעולם מבחינת הכנסות.
הפירמה סיימה את פעילותה ברוסיה במרץ 2022 בעקבות הפלישה הרוסית לאוקראינה.
באוגוסט 2023 הודיעה על סגירת משרדה בשאנגחאי במסגרת מיזוג של פעילותה בסין ואיחודו לסניף בייג'ינג.
בנובמבר 2023, על רקע מתחים בקמפוסים בארצות הברית בעקבות פרוץ מלחמת חרבות ברזל, הייתה לאת'ם אנד ווטקינס בין פירמות עורכי דין ששלחו מכתב ל־14 דיקאנים של בתי ספר למשפטים בארצות הברית, ובו גינוי לאנטישמיות.
בפברואר 2024 ניתקה הפירמה את גישת עורכי הדין שבסיסה בהונג קונג לתכנים בלמסד הנתונים הגלובלי של הפירמה שלה בארצות הברית, אירופה, המזרח התיכון ואסיה.
זאת לאחר שממשלת סין הטילה מגבלות על נתונים והגבירה את הבדיקה של עסקים על רקע המתיחות הגוברת עם המערב.
בשנת 2024 הובילה הפירמה את תחום המיזוגים והרכישות, וייצגה בין היתר את BC Partners בעסקת רכישת סינתון בידי גולדמן זקס אלטרנטיבז; את ניו אנטרפרייז אסושיאטס (NEA) ברכישת נויההלת'; ואת DAZN בהסכם לרכישת קבוצת פוקסטל.
מאז שנת 2021 מדורגת לאת'ם אנד ווטקינס בעקביות כפירמת עורכי הדין השנייה בגודלה בעולם לפי הכנסות במסגרת דירוג Am Law 100, לאחר שבשנת 2017 דורגה במקום הראשון.
בשנת 2022 נמנתה הפירמה גם עם הפירמות הרווחיות ביותר בעולם, כאשר הרווח הממוצע לשותף חצה את רף 7.1 מיליון דולר אמריקאי.
בשנת 2024 קיבלה הפירמה דירוג עשירי ברציפות מצ'יימברס אנד פרטנרס, מספר שיא של דירוגי תחומים ועורכי דין עוקבים.
באותה שנה דורגה במקום הרביעי בדירוג Vault Law 100.
במרץ 2025 נבחרה לאת'ם אנד ווטקינס ל־"פירמת עורכי הדין של השנה באמריקות" לשנת 2024.
"Latigazo" (בעברית: "הצלפה") הוא הסינגל הראשון של הראפר הפוארטוריקני דדי יאנקי כחלק מאלבומו El Cangri.com.
קליפ לשיר יצא על מנת לקדם את האלבום.
נחשב לשיר הראשון של דדי יאנקי שקיבל השמעות רבות מחוץ לפוארטו ריקו.
ביולי 2017, סיליה פרננדז, עורכת ב-PopSugar, כללה את "Latigazo" ברשימת "25 שירי דדי יאנקי שאנחנו לא יכולים לחיות בלעדיהם".
הקליפ לשיר בוים על ידי הראפר והזמר הפוארטוריקני , והופץ על ידי VI Music.
הקליפ כולל הופעה קצרה של הכדורסלן קובי בראיינט.
גרסה חלופית של הקליפ כוללת גם שירים נוספים מתוך האלבום כמו "Son Las 12" ו"Guayando" בהשתתפות הראפר הפורטוריקני ניקי ג'אם.
"Lazarus" הוא שיר מאת מוזיקאי הרוק האנגלי דייוויד בואי.
הסינגל יצא ב-17 בדצמבר 2015 כהורדה דיגיטלית, והיה הסינגל השני מתוך אלבום האולפן ה-26 והאחרון שלו, Blackstar (2016).
זהו הסינגל האחרון של בואי שיצא במהלך חייו.
הסינגל הוקרן בבכורה עולמית בתוכניתו של סטיב למאק מתחנת הרדיו 6 Music של BBC ביום יציאתו כסינגל.
בנוסף להופעתו ב-Blackstar, השיר משמש גם במחזמר של בואי באותו שם, שהופק ב"אוף ברודוויי".
הקליפ הרשמי, בבימויו של יוהאן רנק, יצא לאור ב-7 בינואר 2016, שלושה ימים לפני מותו של בואי.
Lazarus זכה לשבחים רבים הן על ידי המאזינים והן על ידי מבקרי המוזיקה.
השיר, כמו עוד שירים נוספים מהאלבום Blackstar, מאופיין בסאונד ייחודי שמשלב ארט רוק עם ג'אז, הכולל כלים כמו סקסופון, כלי נשיפה למיניהם ועוד כלים המשמשים לג'אז.
"Lazarus" היה הסינגל הראשון של בואי שהגיע למקום הראשון במצעד ה"בילבורד הוט 100" מזה יותר מ-28 שנים, ונחת במקום ה-40 בשבוע שלאחר מותו.
מגזין בילבורד דירג את "לזרוס" במקום ה-40 ברשימת "100 שירי הפופ הטובים ביותר לשנת 2016".
מגזין "Pitchfork" דירגה את "Lazarus" במקום ה-5 בדירוג 100 השירים הטובים ביותר של 2016. בסקר השנתי של מבקרי המוזיקה "Pazz & Jop" ו־"The Village Voice" לשנת 2016, דורג "Lazarus" במקום השמיני.
Le Phare (המגדלור), הוא אלבום האולפן השלישי של המלחין הצרפתי יאן טירסן.
זהו האלבום שהחדיר אותו לתודעת הציבור ובו הוא שיתף פעולה עם כותב השירים הצרפתי דומיניק א.
באלבום זה טירסן משתמש בכלים הטיפוסיים למוזיקה שלו (כינור, פסנתר, מנדולינה, אקורדיון ועוד) וגם בכלים פחות טיפוסיים, כולל גלגל אופניים, מכונת כתיבה וסיר.
שלושה שירים מתוך אלבום זה, "La Dispute", "La Noyee" ו-"Sur Le Fil" שימשו לאחר מכן בפסקול שכתב טירסן לסרט אמלי.
L'homme Aux Bras Ballants הוא גם פסקול לסרט קצר באותו השם.
Monochrome - 3:16 (שיתוף פעולה עם דומיניק א.)
Les Bras de mer - 3:10 (שיתוף פעולה עם דומיניק א.)
Leafpad היא תוכנת קוד פתוח לעריכת טקסט, המיועדת ללינוקס, BSD ו-Maemo.
התוכנה מאפשרת לערוך קובצי טקסט וכן מאפשרת קידוד תווים.
ייעודה הוא ליצור עורך טקסט קל ופשוט.
התוכנה קיימת כברירת מחדל של עורכי הטקסט בשולחנות העבודה של LXDE וXubuntu גרסה 11.10.
Leafpad היא תוכנה חופשית, ומשוחררת תחת הרישיון הציבורי הכללי של גנו.
League of Legends (בתרגום חופשי לעברית: ליגת האגדות; נקרא גם בקיצור LoL) הוא משחק "זירת קרב מרובת משתתפים" (MOBA), שיצא לאור ב-27 באוקטובר 2009 על ידי חברת Riot Games.
המשחק מבוסס על הרחבת-מעריצים שפיתחו יוצריו קודם למשחק DotA.
המשחק חינמי ומבוסס על מודל Freemium.
ניתן לשלם ולרכוש הרחבות קוסמטיות למשחק, אך לא עזרים המקנים יתרון.
המשחק צבר פופולריות רבה מאז יציאתו וביולי 2012 הפך למשחק המחשב המשוחק ביותר בעולם.
League of Legends או בקיצור LoL, הוא משחק זירת קרב מקוונת מרובה משתתפים (MOBA) בו השחקן שולט בדמות ("champion") עם סט של יכולות ייחודיות לכל דמות שונה.
נכון לשנת 2023, יש למעלה מ-160 דמויות במשחק.
במהלך המשחק, השחקן צובר רמות על ידי צבירת נקודות ניסיון (XP) באמצעות הריגת אויבים.
ניתן לרכוש פריטים כדי להגביר את כוחם של השחקנים, והם נקנים עם זהב, ששחקנים צוברים לאורך זמן.
ניתן להרוויח זהב על ידי הריגת המניונים של הקבוצה היריבה, שחקנים אחרים או מבני הגנה ("Turrets") של הקבוצה היריבה.
במצב המשחק הראשי, Summoner's Rift, יש 2 קבוצות כל אחת בעלת חמישה שחקנים, כאשר לכל שחקן בכל קבוצה יש את התפקיד: Top, Jungle, Mid, Bot, Support לכל תפקיד יש דרך שונה לשחק ודמויות מסוימות שמתאימות לו וחלק במפה שעליו הוא צריך להגן.
פריטים נרכשים דרך תפריט חנות הזמין לשחקנים רק כאשר הדמות שלהם נמצא בבסיס הקבוצה.
הקבוצה המנצחת היא הקבוצה שהרסה את המבנה הראשי של הקבוצה השנייה, שנמצא באמצע הבסיס של הקבוצה השנייה.
המשחק כולל שתי מפות קבועות בהן ניתן לשחק: Summoner's Rift ו-Howling Abyss.
קיימים מספר מצבי משחק שונים לחלק מהמפות, אך בכולם מטרת המשחק זהה ורק כמות השחקנים או מהלך המשחק משתנה בהתאם.
בנוסף לשתי המפות הקיימות, מתווספות לעיתים מפות זמניות כחלק מאירועים במשחק.
בעבר כלל המשחק עוד מצבי משחק קבועים, כגון: The Crystal Scar, אך בשל היותו פחות פופולרי מהשאר, הוסר ב-2016. כמו כן המפה: Twisted Treeline ששמשה בעבר למשחק יחסית מהיר של 3 נגד 3, גם כן הוסרה.
Lazy הוא שיר בסגנון בלוז רוק מאת להקת הרוק הבריטית דיפ פרפל שיצא לאור ב-מרץ 1972, ונכלל באלבום Machine Head.
השיר נפתח בסולו של אורגן האמונד בידי ג'ון לורד, כשהוא מתחלף לסירוגין ומתמזג עם סולואי הגיטרה של ריצ'י בלקמור.
בדקה ה-4:20 נכנסת שירתו של איאן גילן, כשהוא משתמש במפוחית פה.
זהו השיר הארוך ביותר באלבום, ובגרסתו הידועה באלבום ההופעה Made in Japan, השיר מבוצע במשך כמעט 11 דקות.
שלוש שנים לאחר הקלטת השיר, הכליל בלקמור את הריף המרכזי של השיר בשירו "Man on the Silver Mountain" שיצא באלבום "Ritchie Blackmore's Rainbow" של להקתו ריינבו.
קוראי מגזין "Guitar World" דירגו את סולו הגיטרה של השיר במקום ה-74 ברשימת "100 הסולואים הטובים בכל הזמנים".
Lebensohl היא קונבנציה בברידג' הקרויה על שם המתמטיקאי האמריקאי Kenneth Lebensold, בשיבוש שמו.
זוהי קונבנציה במצב בו לאחר פתיחה של 1NT, מתערב יריב בהכרזה.
הקונבנציה מאפשרת למשיב (שותפו של הפותח) לתאר את ידו.
משתמשים בקונבנציה גם לאחר Weak two bid של שחקן יריב.
מרבית מומחי הברידג' התחרותי משתמשים בקונבנציה זו.
על אף שאדגר קפלן כתב ש Kenneth Lebensold המציא את הקונבנציה ועל אף שהקונבנציה קרויה על שמו, Lebensold הכחיש כל קשר לקונבנציה.
מי שהגה את הקונבנציה הוא כנראה שחקן ברידג' מומחה ועורך עיתון ברידג' בניו יורק בשם ג'ורג' בוהם (1922-1993).
בכל מקרה לא נמצא מישהו שייחס את יצירת הקונבנציה לעצמו.
קרוב לוודאי שהקטליזטור לבניית הקונבנציה היה מאמר, שפורסם באוקטובר 1965 במדור "Problem Forum" בעיתון The Bridge Journal.
המאמר הראה עד כמה הטכניקות שהיו קיימות באותה עת, אינן מתאימות להתמודדות עם הבעיה שמציבה התערבות של שחקן יריב, אחרי הכרזת 1NT.
התערבות טבעית באוברקול לאחר פתיחה של 1NT, מפריעה לשותפו של הפותח, משום שהיא גוזלת ממנו מרחב הכרזה ואינה מאפשרת לו הכרזות שהיו אפשריות לו לא התערב היריב במכרז.
להלן תיאור הבעיות העיקריות הנגרמות בשל כך:
אין דרך להבחין בין יד חזקה עם אורך בסדרה לבין יד חלשה עם אורך בסדרה
דוגמה: לאחר פתיחה של 1NT התערב שחקן יריב בהכרזת 2.
המשיב מחזיק יד עם אורך בסדרת ה-.
עם יד הראשונה המשיב מעוניין שהחוזה יהיה 3.
עם יד השנייה המשיב מעוניין במשחק מלא של 3NT או 5.
ללא שימוש בקונבנציית Lebensohl לא ידע הפותח להבחין בין שני המצבים, אם שותפו יכריז 3.
אין אפשרות להשתמש בקונבנציית סטיימן
דוגמה: לאחר פתיחה של 1NT התערב שחקן יריב בהכרזת 2. אם למשיב יש ארבעה קלפים בסדרת ה- אין לו אפשרות להכריז 2 על מנת לברר האם לשותפו יש לפחות ארבעה קלפים בסדרה.
קונבנציית Lebensohl מציעה הכרזה אחרת המהווה תחליף לקונבנציית סטיימן.
אין אפשרות להשתמש בקונבנציית Jacoby Transfer
דוגמה: לאחר פתיחה של 1NT התערב שחקן יריב בהכרזת 2. אם למשיב יש חמישה קלפים בסדרת ה- אין לו אפשרות להכריז 2. קונבנציית Lebensohl מציעה דרך אחרת להראות חמישה קלפים בסדרת ה-.
הכרזת סדרה ללא קפיצה מראה יד מינימלית ואינה מזמינה למשחק מלא
הכרזת סדרה בקפיצה מראה יד מחייבת למשחק מלא.
הכרזת 2NT משמשת לאחד משלושה דברים: דרך לעצור בגובה 3 בידיים עם סדרה ארוכה ויד חלשה, דרך להראות עוצר בסדרת היריב בידיים המחייבות למשחק מלא או דרך להזמין למשחק מלא עם יד עם סדרה ארוכה.
דילוג על הכרזת 2NT שולל עוצר בסדרת היריב.
לאחר אוברקול טבעי של יריב בגובה 2
בשיטה המקורית, הכרזת Double היא מענישה, למעט המקרה בו ההכרזה הטבעית היא 2. בברידג' המודרני, יש שמשחקים שכפל אינו הענשה, אלא Takeout Double.
הכרזת סדרה גבוהה יותר בגובה 2 - זה החוזה שמשחקים.
הכרזת סדרה גבוהה יותר בגובה 3 - מחייבת למשחק מלא
הכרזת סדרת מינור בגובה 3 לפחות מזמינה למשחק מלא.
יש המשחקים שהכרזה זו מחייבת למשחק מלא.
הכרזת 2NT מחייבת את הפותח להכריז 3. משמעויות ההכרזה של המשיב לאחר הכרזת 3 של הפותח מתוארות בטבלה להלן:
+ הכרזות המשיב לאחר הכרזת 2NT שלו והכרזת של הפותח הכרזה משמעות Pass יד חלשה עם אורך בסדרת ה- הכרזת סדרה נמוכה מהסדרה שהכריז היריב חוזה לשחק.
הכרזת סדרה גבוהה מהסדרה שהכריז היריב הזמנה למשחק מלא.
Cue bid בכל הסדרות למעט סדרת ה- דומה לקונבנציית סטיימן.
מראה ארבעה קלפים בסדרת מייג'ור שלא הוכרזה על ידי היריב ו 9 נקודות לפחות.
מבקש מהפותח להכריז 3NT אם אין לו ארבעה קלפים בסדרת מייג'ור.
הכרזת 3NT מתארת יד עם מספיק נקודות למשחק מלא, ללא עוצר בסדרת היריב.
הכרזת Cue bid לאחר התערבות בסדרת מייג'ור - דומה לקונבנציית סטיימן.
מראה ארבעה קלפים בסדרת המייג'ור השנייה ו 9 נקודות לפחות.
הפותח מכריז את סדרת המייג'ור בה יש לו ארבעה קלפים.
אם אין ארבעה קלפים בסדרת מייג'ור משמעויות הכרזות אחרות הן על פי הטבלה להלן.
+ הכרזות הפותח לאחר הכרזת Cue bid של המשיב ללא ארבעה קלפים בסדרת מייגור הכרזה משמעות 3NT יש עוצר בסדרת היריב 4 או 4 15 נקודות ללא עוצר בסדרת היריב.
5 או 5 17 נקודות ללא עוצר בסדרת היריב.
בחר בין הכרזת לבין הכרזת .
לאחר פתיחה של 1NT אפשר לשלב בין קונבנציית Lebensohl לבין קונבנציית Jacoby Transfer.
היתרון של שילוב שתי הקונבנציות הוא שהיד החזקה משחקת והיד החלשה היא הדומם.
אופן ההכרזה של המשיב (שותפו של הפותח) במקרה שמשלבים הוא:
הכרזות בגובה 2 הן טבעיות ומבקשות מהפותח להכריז Pass (בדיוק כמו במקרה שמשחקים Lebensohl ללא שילוב Jacoby Transfer)
הכרזת טרנספר לסדרת היריב היא סטיימן.
משמעותה זהה להכרזת Cue bid כאשר משחקים Lebensohl ללא שילוב Jacoby Transfer.
למשל: לאחר פתיחה של 1NT התערב היריב בהכרזה טבעית של .
הכרזת של המשיב מבטיחה 4 קלפים בסדרת ה- ומבקשת מהפותח להכריז אותה, אם גם לו יש 4 קלפים בסדרה.
לאחר אוברקול לא טבעי של יריב בגובה 2
הכרזת אוברקול לא טבעי מציבה קשיים בפני המשיב והפותח.
אין אפשרות להכפיל כשלא ידועה הסדרה של היריבים ואין אפשרות ל-Cue bid שפירושו קונבנציית סטיימן.
יש מספר רב של קונבנציות התערבות בהכרזה לאחר פתיחה של 1NT, למשל: Landy או Cappelletti, שבהן שכיח השימוש בתחרויות ברידג' בישראל.
הקונבנציות מתארות ידיים עם אורך בסדרה אחת או בשתי סדרות.
אופן ההכרזה לאחר ההתערבות הלא טבעית תלוי בשאלה כמה מהסדרות של המתערב בהכרזה ידועות.
לאחר התערבות עם שתי סדרות ידועות
Double - מתאר יד עם יכולת להפיל את היריב בחוזה באחת הסדרות שלו.
למשל: לאחר התערבות של 2 באמצעות קונבנציית Multy-Landy, הכרזת כפל מתארת יד היכולה להעניש חוזה של 2 או חוזה של 2. לאחר הכרזת Double כל הכרזת Double של הפותח או המשיב היא מענישה.
Cue bid על הסדרה האמיתית הנמוכה של המתערב - הזמנה למשחק מלא
Cue bid על הסדרה האמיתית הגבוהה של המתערב - מחייבת למשחק מלא
כל הכרזה אחרת היא בהתאם לכללים של קונבנציית Lebensohl לאחר התערבות טבעית של היריב: הכרזת סדרה אחרת בגובה 2 היא על מנת לשחק בחוזה זה, הכרזת 2NT מחייבת הכרזת 3 של הפותח, הכרזת סדרה גבוהה מסדרת היריב בגובה 3 מחייבת למשחק מלא וכו'
לאחר התערבות עם שתי סדרות מייג'ור
יש המשחקים באופן שונה כאשר ההתערבות היא בשתי סדרות המייג'ור.
Cue bid על סדרה אמיתית של המתערב מראה עוצר בסדרה ושולל עוצר בסדרה השנייה של המתערב
Double - מתאר יד עם 8 נקודות או יותר
לאחר התערבות עם שתי סדרות כשרק סדרה אחת ידועה
Cue bid על הסדרה הידועה מתאר יד המתאימה לקונבנציית סטיימן ומחפש התאמה של 4-4 באחד המייג'ורים.
לאחר פתיחת Weak two של יריב והכרזת כפל של השותף
משמעויות ההכרזות דומות למשמעויות ההכרזות לאחר הכרזת אוברקול טבעית על ידי שחקן יריב לאחר פתיחה של 1NT, המפורטות בפסקה הקודמת.
הכרזת 2NT מחייבת את הפותח להכריז 3. לאחר הכרזה זו המשיב יכול להכריז Pass, שפירושו יד חלשה עם אורך בסדרת ה-.
הכרזה של סדרה נמוכה מסדרת היריב, מבקשת מהפותח להכריז Pass ומראה יד חלשה עם אורך בסדרה.
הכרזה של סדרה גבוהה מסדרת היריב, מזמינה למשחק מלא.
לפירוט מלא של כל ההכרזות במצב זה, ראו טבלה שכותרתה: "הכרזות המשיב לאחר הכרזת 2NT שלו והכרזת 3 של הפותח" המופיעה בפסקה "לאחר אוברקול טבעי של יריב בגובה 2"
הכרזת סדרה נמוכה מסדרת היריב בגובה 3 מזמינה למשחק מלא
הכרזת סדרה גבוהה מסדרת היריב בגובה 2 מזמינה למשחק מלא
הכרזת Cue bid מחייבת למשחק מלא, אבל לא בכל מקרה מבטיחה רביעייה במייג'ור.
לאחר אוברקול טבעי של יריב בגובה 3
הכרזה בגובה 3 בסדרה גבוהה מסדרת היריב מחייבת לסיבוב אחד של הכרזה.
הכרזת Double מראה קוצר בסדרה שהכריז היריב.
היא אינה הכרזה של Double מעניש.
הכרזת 3NT היא הכרזת Signoff, כלומר: מבקשת מהשותף להכריז Pass ולהשאיר חוזה זה כחוזה שאותו משחקים.
הכרזה בגובה 4 בסדרת מייגור היא הכרזת Signoff
Laß, Fürstin, laß noch einen Strahl (גרמנית: "אַפשֶרי, נסיכה, אַפשרי רק עוד קרן אחת"), רי"ב 198, היא קנטטה חילונית מאת יוהאן סבסטיאן באך.
הקנטטה נכתבה כקינה לזכרה של כריסטיאנה אברהארדינה (Christiane Eberhardine) שמתה ב-4 בספטמבר 1727. הקנטטה בוצעה ב-17 באוקטובר, כחודש לאחר היוודע דבר מותה.
הקנטטה מוכרת גם בשמות "קינה" (גרמנית: Trauerode - "טראוּוֶר-אוֹדֶה") או "קינה: על מותה של המלכה כריסטיאנה אברהארדינה" (גרמנית: Trauerode: auf den Tod der Königin Christiane Eberhardine).
וכן לאחר המרת דתו של בנם היחיד פרידריך אוגוסט השני (לימים ירש את כל תוארי אביו) ב-1717. כריסטיאנה כונתה "die Betsäule Sachsens" (גרמנית: "אבן השתייה הסקסונית") על מסירותה האיתנה לדת הלותרנית בימים של מאבקי דת נרחבים וארוכים שחצו את אירופה כולה, פיזית ותאולוגית-תרבותית.
לברית הקנטטה נכתבה על ידי יוהאן כריסטוף גוטשט (Johann Christoph Gottsched), סופר ומבקר בעל שם, לימים (1730) פרופסור לשירה (ספרות), וללוגיקה ולמטאפיזיקה באוניברסיטת לייפציג.
להבדיל מקנטטות חילוניות מסוימות של באך, שבכל זאת נושאות טקסט דתי חרף החוסר בציון יום חג כנסייתי, לִברית זו נעדרת הקשר דתי ובעיקר נסובה סביב ההלם בו הוכתה "הממלכה" (נסיכות סקסוניה) עם היוודעה מותה של הנסיכה (מלכה).
הקנטטה בוצעה בכנסיית אוניברסיטת לייפציג "כנסיית הקדוש פאולוס" (גרמנית: Paulinerkirche פאולינר-קירכה) בניצוחו של באך "מהצ'מבלו" כחודש לאחר מותה של כריסטיאנה.
באך שאל קטעים מהקנטטה רי"ב 56 ומאוחר יותר שאל מרי"ב 198 קטעים עבור קנטטת הלוויה רי"ב 244a ועבור הפסיון על פי מרקוס (רי"ב 247) שאבד.
הקנטטה כתובה לסופרן, אלט, טנור, בס, מקהלה, שני חלילים, שני אבובי ד'אמורה, שני כינורות, ויולה, שתי ויולות דה גמבה, שתי לאוטות ובאסו קונטינואו.
לקנטטה עשרה פרקים המחולקים לשני חלקים, הראשון בוצעה לפני נשיאת הספדים והחלק השני לאחריהם.
רצ'יטטיב (סופרן) Dein Sachsen, dein bestürztes Meißen (סקסוניה שלך, מייסן המוכה שלך)
רצ'יטטיב (אלט) Der Glocken bebendes Getön (קול הפעמונים המהדהדים)
(איך מתה הגיבורה כה עליזה!)
רצ'יטטיב (טנור) Ihr Leben ließ die Kunst zu sterben (חייה האומנות של הגסיסה)
הקנטטה אומנם נכתבה כהספד וקינה לכריסטיאנה אברהרדינה, אך לא בוצעה בהלווייתה אלא בטקס לזכרה.
כקנטטת אשכבה נושאת מאפיינים דומים לקנטטה המוקדמת רי"ב 106, למשל בחירת התזמור בחלילים ובגמבות בדומה לקנטטה 106 בה תפקידים לחליליות ולגמבות, ולמעשה האפקט הנוצר מגוני הצליל דומה.
כמו כן ניתן להשוותה לפרקים מהמיסה בסי מינור (שבתורה היא אוסף של פרקי קנטטות שונות) ומהפסיונים.